З года ў год святкуецца музычны фэст на маладзечанскай зямлі, і кожны раз адбываецца гэта па-рознаму. Урачыстая падзея і яе асноўныя мерапрыемствы ў 2018 годзе былі прымеркаваны да Года малой радзімы.Беларусь – наш агульны дом, і роднай зямлі патрэбна энергія любові кожнага жыхара, яго вера ў сваю краіну і клопат аб ёй. Асабісты ўдзел кожнага чалавека ў гэтым працэсе стаў прыкладам сапраўднага патрыятызму для новых пакаленняў. Ва ўсіх была магчымасць не толькі ўспомніць пра свае карані, але і аддаць даніну павагі куточку, дзе мы з’явіліся на свет.